Apologetiek - www.bybelkennis.co.za
We fell, by no act of our own, in the first Adam; and we rise, without any merit of our own, in the second Adam. —C.H. Spurgeon
[Verdediging van die Christendom as studievak – HAT]
Elke Christen het apologetiek nodig op twee vlakke:
In jou eie kop soos jy sin maak van jou Christelike geloof. Hierdie is 'n lewenslange proses.
As iemand jou vra wat jy glo en jy moet sê waarom jy glo en wat jy glo. Dit is jou openbare belydenis.
Daar is dikwels konflik tussen hierdie twee vlakke, want ons is nie bereid om oor ons twyfel in die openbaar te praat nie. Daarom het baie mense plekke in hulle geloof waar hulle ongemaklik is. Min mense is absoluut gemaklik met alles in hulle geloof.
Die Ou Testament gee vir baie van ons vrae wat ons sukkel om te antwoord – al die oorloë en doodmaak van vrouens en kinders. Dink maar net aan Israel se verowering van Kanaän. Wat doen ons hieroor? Ons moet daaroor praat met mense – jou leraar, volwasse Christene, ens – en ons moet daaroor lees. Doen ons dit nie, is daar altyd 'n stemmetjie wat vra: Is jy seker jy is reg?